《和琴薰阁》
宋代·陈藻

阁倚琴薰诵子虚，果然少壮入乡书。
未游唐殿哦诗句，且把牙弦卧海隅。
有据论文须博浩，无根话性合驱除。
擢犀拔象尘埃里，反出重看是捷途。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。